เมื่อคืนมี พสพ กับแฟน แต่ยังไม่ได้กินยาคุม ก่อนหน้านี้หยุดกินมา 1 เดือน ตอนเช้าซื้อยามากิน อยากทราบว่าคุมกำเนิดได้ไหม
สวัสดีค่ะ หากหยุดทานยาคุมกำเนิดไปแล้ว ฤทธิ์ในการป้องกันการตั้งครรภ์ก็จะหมดลงไปแล้วค่ะ ดังนั้น เมื่อมีเพศสัมพันธ์ ก็จะมีโอกาสตั้งครรภ์ได้ ทั้งนี้ หากต้องการป้องกันการตั้งครรภ์ ต้องทานยาคุมฉุกเฉิน โดยควรรีบทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุดค่ะ ส่วนการทานยาคุมกำเนิดชนิด 21 หรือ 28 เม็ดหลังจากที่มีเพศสัมพันธ์ไปแล้ว ยาจะไม่สามารถช่วยป้องกันการตั้งครรภ์ได้ค่ะ เพราะโดยปกติ ต้องทานยาต่อเนื่องไปอย่างน้อย 7 วันก่อน ยาคุมจึงออกฤทธิ์ในการป้องกันการตั้งครรภ์ได้ค่ะ